Downloaded from YTS.MX
Η TΑΙΝΙΑ ΠΟΥ ΑΚΟΛΟΥΘΕΙ ΠΕΡΙΕΧΕΙ ΓΡΑΦΙΚΕΣ ΠΕΡΙΓΡΑΦΕΣ
Official YIFY movies site: YTS.MX
ΣΕΞΟΥΑΛΙΚΗΣ ΒΙΑΣ ΤΙΣ ΟΠΟΙΕΣ ΚΑΠΟΙΟΙ ΘΕΑΤΕΣ ΜΠΟΡΕΙ ΝΑ ΒΡΟΥΝ ΕΝΟΧΛΗΤΙΚΕΣ.
ΑΚΟΛΟΥΘΟΥΝ ΣΚΗΝΕΣ ΒΙΑΣ.
Έτοιμοι όλοι;
Γιατί θα τα πω μόνο μία φορά.
Επί έναν χρόνο και έντεκα μήνες,
μια οικογένεια θρηνεί την απώλεια αυτού του ατόμου.
Και εσείς το Σάββατο, αποκαλέσατε την υπόθεση σαπουνόπερα.
Την Κυριακή, την συγκρίνατε με ταινία του Αλμοδοβάρ.
Δεν είναι σαπουνόπερα.
Είναι δίκη για ένα 19χρονο κορίτσι.
Ξεκίνησε έρευνα στο Μίχας της Μάλαγα για ένα 19χρονο κορίτσι.
Η Ροθίο Βάνινκοφ.
Όλα τα μέσα κάλυψαν την υπόθεση. Εφημερίδες, τηλεόραση και ραδιόφωνο.
Ήταν μια από τις πιο προβεβλημένες υποθέσεις της εποχής.
Σ' όλη τη χώρα, όχι μόνο στην Κόστα ντελ Σολ ή στη Μάλαγα,
αυτή η ιστορία είχε πολύ ζουμί για τους ρεπόρτερ και τις εφημερίδες.
Ήταν μια πραγματικά φοβερή υπόθεση που συγκλόνισε τη χώρα.
Η εγκληματολογία ερευνά την απάντηση στην ερώτηση
"Γιατί κάποιοι άνθρωποι ξεπερνούν τα όρια και καταλήγουν να σκοτώσουν κάποιον;"
Ως δικηγόρος και εγκληματολόγος, θεωρώ ότι η υπόθεση αποτελεί παράδειγμα
για κάθε φοιτητή νομικής.
Η αξία που δίνεται στη ζωή των γυναικών με εκπλήσσει κάποιες φορές.
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
ΛΑ ΚΑΛΑ ΔΕ ΜΙΧΑΣ ΑΝΔΑΛΟΥΣΙΑ, ΙΣΠΑΝΙΑ
Στην αρχή, ήμασταν πολλές, και η Ροθίο ήταν από την αρχή.
Δεν της άρεσε τόσο πολύ το ποδόσφαιρο,
αλλά περνούσε όμορφα μαζί μας και…
Το δοκίμασε και της άρεσε.
Είχε το νούμερο έξι, τον αγαπημένο της αριθμό.
-Ναι, το έξι. -Η κάθε μία είχε το νούμερό της.
Ήταν πάντα σταθερός. Αν καμία άλλαζε νούμερο, αρπαζόμασταν.
-Η οικογένεια και οι φίλοι κάθονταν εδώ. -Ναι.
Όλοι ερχόντουσαν. Η μητέρα της, η Ροθίο, η Ρόσα, η Αλίθια…
-Όλοι. -Όλες οι μαμάδες κάθονταν εδώ.
Όταν βάζαμε το πρώτο μας γκολ, εγώ και η Ροθίο κάναμε αυτό.
Πανηγυρίζαμε. Μην κλέψει καμία την κίνηση.
Ναι, και αμέσως κάναμε το ίδιο και έλεγε "Μην κλέβετε την κίνηση".
-Ναι. -Ήμασταν παιδ…
-Ήμασταν 15 - 16 χρονών. -Δεκαέξι.
Ήμασταν παιδιά.
Ήταν πολύ ερωτευμένη με το αγόρι της, τον Τόνι.
-Πολύ ερωτευμένη. -Ναι, ήταν τρελή γι' αυτόν. Τρελή.
-Ήταν το πιο όμορφο ζευγάρι. -Ήταν και οι δύο πανέμορφοι.
Ένα όμορφο ζευγάρι. Δύο ελκυστικοί άνθρωποι.
-Ήταν καλή παρέα. -Πολύ καλή.
-Πάντα χαμογελούσε. -Πάντα.
-Ποτέ δεν την είδα να θυμώνει. -Ποτέ.
Δεν θύμωνε ποτέ.
-Της άρεσε να περνάει καλά. -Ναι.
Πάντα. Πάντα είχε όρεξη για διασκέδαση.
Ναι.
Θυμάμαι τότε, ίσως για δύο - τρία χρόνια στη σειρά,
υπήρχε σκηνή χέβι μέταλ στο φεστιβάλ.
Αμέσως μετά την είσοδο,
ήταν ο χώρος των παιχνιδιών για τα παιδιά,
και μετά ήταν οι τέντες, όπου ο κόσμος πήγαινε για φαγητό και χορό.
Στο πίσω μέρος, δίπλα στο ποτάμι, σύχναζαν οι νέοι.
Εκεί έστηναν τέσσερις παράγκες,
εκεί πίναμε καλιμότσο, αυτό κάναμε τότε.
Πολύ καλιμότσο, χέβι μέταλ και ροκ. Αλλά ήταν υπέροχα. Περνούσαμε όμορφα.
9 ΟΚΤΩΒΡΙΟΥ 1999
Εκείνη τη νύχτα, σχεδιάζαμε να συναντηθούμε εκεί.
Και θυμάμαι ότι ήταν γύρω στις δέκα το βράδυ.
Κάποιοι από την παρέα ήμασταν εκεί και περιμέναμε.
Περνούσαν οι ώρες και η Ροθίο δεν ερχόταν.
Την περιμέναμε εκεί και δεν ήρθε ποτέ.
Έφυγε απ' το σπίτι του αγοριού της.
Ήταν μεγάλη η διαδρομή από τον λόφο.
Δεν ήταν φωτισμένος και είχε χωράφια ολόγυρα.
Οπότε, ναι, δεν έφτασε ποτέ.
ΜΙΑ ΜΕΡΑ ΑΓΝΟΟΥΜΕΝΗ
Η κόρη μου δεν γύρισε εκείνο το βράδυ, οπότε ψάξαμε να τη βρούμε.
Πήραμε τον ίδιο δρόμο και είδα μια μεγάλη κηλίδα αίματος.
Είπα "Δείτε εκείνη τη μεγάλη κηλίδα αίματος εκεί.
Κάποιος θα σκότωσε ζώο".
Πλησίασα πιο κοντά
και είδα τα παπούτσια της κόρης μου.
"Τα παπούτσια της Ροθίο".
Μου είπε "Δεν μπορεί".
Είπα "Αυτά είναι της κόρης μου".
Με έπιασε υστερία, τρελάθηκα.
Λέω "Πάρε την αστυνομία. Αυτά εδώ είναι δικά της ".
ΜΑΚΡΙΑ ΜΑΛΛΙΑ, ΚΑΣΤΑΝΑ ΜΑΤΙΑ
ΔΗΛΩΣΗ ΕΞΑΦΑΝΙΣΗΣ
Όταν δηλώσαμε την εξαφάνιση,
μας τηλεφώνησε ο ανακριτής, μας μίλησε για μια πιθανή σκηνή εγκλήματος
και ζήτησε την ιατροδικαστική μας συμβολή.
Η πρώτη μας εκτίμηση ήταν ότι είχε λάβει χώρα ένα περιστατικό εκεί
που κατέληξε σε αιματοχυσία.
Σκεφτήκαμε ότι πραγματοποιήθηκε κάποια επίθεση
που προκάλεσε τραύματα στη μύτη ή στο στόμα.
Ίσως είχε χρησιμοποιηθεί και κάποιο μαχαίρι.
Όσο προχωρούσαμε, βρίσκαμε μεγαλύτερα και πιο έντονα ίχνη αίματος.
Καταδείκνυαν ότι το άτομο κινούνταν πολύ πιο γρήγορα.
Πιθανώς έτρεχε.
Προς στιγμήν τα ίχνη χάθηκαν,
ώσπου φτάσαμε σε ένα σημείο στο οποίο βρήκαμε μια μεγαλύτερη κηλίδα,
ήταν ένδειξη ότι υπήρξε σημαντική απώλεια αίματος.
Βρέθηκαν κι άλλες κηλίδες αίματος
που επιβεβαίωσαν τη θεωρία μας ότι προέρχονταν από νεκρό που σύρθηκε.
Σταμάτησαν σε ένα σημείο, όπου, εξ όσων θυμάμαι, βρέθηκαν ίχνη ελαστικών.
Προσπαθήσαμε να ταυτοποιήσουμε τα ελαστικά και τον τύπο του οχήματος.
Βρήκαμε ένα ματωμένο χαρτομάντιλο,
καθώς και ένα ζευγάρι παπούτσια, τα οποία αποδείχτηκε ότι ανήκαν στο θύμα.
ΦΩΤΟΓΡΑΦΙΚΟ ΥΛΙΚΟ
…ΔΕΙΓΜΑΤΑ ΠΡΟΣ ΑΝΑΛΥΣΗ ΔΕΙΓΜΑΤΑ ΑΙΜΑΤΟΣ…
ΤΑ ΥΠΟΔΗΜΑΤΑ… …ΧΑΡΤΟΜΑΝΤΙΛΟ…
ΓΟΠΑ ΤΣΙΓΑΡΟΥ…
Οι γόπες στάλθηκαν για ανάλυση,
για να εξεταστεί αν μπορούσε να ληφθεί δείγμα DNA από το σάλιο πάνω τους.
Συγκεντρώσαμε οτιδήποτε θεωρήσαμε ότι θα μπορούσε να μας δώσει πληροφορίες
για το αν βρισκόταν στο σημείο κάποιος που ίσως μπορούσαμε να ταυτοποιήσουμε
με αυτά τα δείγματα.
ΣΤΗ ΓΟΠΑ ΤΟΥ ΤΣΙΓΑΡΟΥ ΒΡΕΘΗΚΕ ΑΝΔΡΙΚΟ DNA
Ξεκινήσαμε μια πιο διεξοδική έρευνα
βάσει αυτών των δεδομένων.
Δεν θυμάμαι ποιος μου τηλεφώνησε ή πώς έμαθα ότι εξαφανίστηκε η Ροθίο
τη νύχτα που θα συναντιόμασταν.
Θυμάμαι ότι εκείνο το πρωί άνοιξα το ραδιόφωνο και άκουσα στις ειδήσεις
ότι η Ροθίο είχε εξαφανιστεί.
Το σοκ ήταν μεγάλο. Άρχισα να κλαίω. Το αφεντικό με ρώτησε "Τι συμβαίνει;"
Του είπα "Είναι φίλη μου". "Τι έγινε;"
Τότε έμαθα ότι στο Λα Κάλα, η αστυνομία
και η ιατροδικαστική υπηρεσία είχαν ήδη ξεκινήσει τις έρευνες.
Ρώτησα το αφεντικό μου αν μπορώ να βοηθήσω στην αναζήτηση
μαζί με τους υπόλοιπους φίλους μου.
Αυτό που ζητώ είναι να μου φέρουν πίσω την κόρη μου.
Και να της φέρονται καλά. Πολλοί άνθρωποι…
Ευχαριστώ τους ανθρώπους που μας βοηθούν.
Είναι τόσοι πολλοί.
Έχω τρεις κόρες στην ηλικία της.
Είμαστε γείτονες. Ήρθαμε να δώσουμε στήριξη.
Να στηρίξω τη μητέρα, τον πατέρα και την οικογένειά της.
Θα συνεχίσουμε και δεν θα σταματήσουμε μέχρι να βρεθεί η Ροθίο.
Η έρευνα συνεχίζεται.
Η 19χρονη που εξαφανίστηκε το Σάββατο…
Μια βδομάδα αφότου ξεκίνησε η έρευνα με συμμετοχή 600 ατόμων…
Ομάδες πήγαν με την Πολιτική Προστασία και με την αστυνομία,
και άλλοι ξεκινήσαμε με τις μηχανές μας για τους λόφους.
Πήγαμε παντού. Ήταν σαν να ψάχνεις ψύλλο στα άχυρα.
Και τρέμαμε, σκεφτόμασταν
"Κι αν της έχει συμβεί κάτι και τη βρω εγώ;"
"Αν ανοίξω κανένα φρεάτιο και τη δω;"
"Αν κοιτάξω πίσω από εκείνο το δέντρο; Αν…;"
Ήταν πολύ δύσκολο.
Θυμάμαι ότι πήγαμε με έναν συνάδελφο.
Παρκάρουμε το βανάκι έξω από το σπίτι της Αλίθια Όρνο.
Κόσμος έμπαινε και έβγαινε συνεχώς.
Η οικογένεια έβγαινε να μιλήσει στους δημοσιογράφους που τους καλούσαν.
Αν δεν μιλήσει κανείς, αν δεν πει κανείς κάτι,
ο κόσμος θα ξεχάσει.
Όπως βλέπετε, τα μέσα ενημέρωσης είναι όλα εδώ,
δημοσιογράφοι από εφημερίδες, από την τηλεόραση, όλοι είναι εδώ.
Μόνο έτσι θα συνεχιστεί η έρευνα.
Θέλω να την δώσουν πίσω.
Νεκρή ή ζωντανή, απλώς θέλω να γυρίσει.
Πέρασαν τρεις εβδομάδες
και, φυσικά, η εξαφάνισή της προκάλεσε πολλά δάκρυα και πολύ άγχος,
πολύ κλάμα.
Αυτό το συναίσθημα εξαπλώθηκε.
Δεν ήταν μόνο η οικογένεια, που επηρεάστηκε, που ένιωσε την απώλεια.
Οι εθελοντές, οι φίλοι της από το σχολείο κι από τη γειτονιά, την ένιωσαν και αυτοί.
Επηρέασε τη γενικότερη ατμόσφαιρα.
Προκάλεσε μια γενικευμένη θλίψη.
25 ΜΕΡΕΣ ΑΓΝΟΟΥΜΕΝΗ
Ελπίζαμε να μη χρειαστεί ποτέ να σας μεταφέρουμε αυτήν την είδηση.
Εντοπίστηκε πτώμα, που ενδέχεται να ανήκει στη Ροθίο Βάνινκοφ,
25 μέρες μετά την εξαφάνισή της.
Το πτώμα βρέθηκε κρυμμένο σε φράχτη συγκροτήματος κατοικιών,
μόλις 200 μέτρα από την εθνική οδό προς Μαρβέγια,
σε έναν χωματόδρομο στον οποίο δεν χωρά σχεδόν κανένα όχημα.
Όταν ήρθαν οι αρχές στη σκηνή για να απομακρύνουν το πτώμα,
ήταν σε προχωρημένη σήψη, είχε μείνει μόνο ο σκελετός.
Έμοιαζε σαν να βρισκόταν εκεί για πολύ περισσότερο καιρό.
Ενώ συλλέγαμε δείγματα,
βρήκαν μερικές τσάντες, μεγάλες μαύρες τσάντες απορριμάτων,
οι οποίες περιείχαν ρούχα, κυρίως κοντομάνικες μπλούζες.
Με βάση αυτά τα μπλουζάκια, μάς δημιουργήθηκε η λογική βεβαιότητα
ότι το πτώμα ανήκε στο κορίτσι, στη Ροθίο Βάνινκοφ.
Θα σου πω κάτι. Περνάω από εκεί καθημερινά.
Το θυμάμαι κάθε φορά. Γυρίζω το κεφάλι και κοιτάω, από συνήθεια.
Όταν πηγαίνω και όταν γυρίζω.
Και σκέφτομαι "Την ψάχναμε εδώ και βρέθηκε 20 χιλιόμετρα μακριά".
Τον σχεδιασμό της νεκροψίας, οι πέντε ιατροδικαστές που ήμασταν παρόντες…
Έξι…
Τον κάναμε σχεδόν στα κρυφά
γιατί ξέραμε ότι είχε δημιουργηθεί φρενίτιδα στον Τύπο.
Οπότε, διενεργήσαμε τη νεκροψία και αφιερώσαμε αρκετό χρόνο.
Δουλεύαμε έως αργά τη νύχτα, καταθέσαμε την τεχνογνωσία μας
γιατί ξέραμε ότι η προσοχή του Τύπου ήταν στραμμένη πάνω μας.
Το πτώμα που θα εξετάζαμε θα μας έδινε
πολύ λιγότερες πληροφορίες απ' ό,τι αν είχε αποσυντεθεί με φυσιολογικό ρυθμό.
Αλλά υπό συγκεκριμένες συνθήκες υγρασίας, βροχής και θερμότητας,
η αποσύνθεση γίνεται πιο γρήγορα.
Δεν είχαν μείνει όργανα. Με άλλα λόγια, βρήκαμε μόνο οστά.
Έπρεπε να βρούμε κάτι άλλο
που θα μπορούσε να μας δείξει πώς πραγματοποιήθηκε η φερόμενη επίθεση.
Βρέθηκαν πολλά τραύματα στο πτώμα,
κυρίως στην πλάτη της.
Θεωρώ ότι δέχτηκε οκτώ επαναλαμβανόμενες μαχαιριές
από κάποιο μαχαίρι με μονή λεπίδα.
Τα συμπεράσματα;
H επίθεση ήταν πολύ βίαιη και τα χτυπήματα επαναλαμβανόμενα.
Ο δράστης προφανώς κινήθηκε πολύ γρήγορα,
διότι το θύμα είτε ακινητοποιήθηκε
είτε δεν πρόλαβε να τρέξει.
Δεν έχω καμία αμφιβολία ότι αισθάνεστε συντετριμμένοι.
Συμπάσχω με όλους τους ανθρώπους,
μα κυρίως με εσάς, τους γονείς και τα αδέρφια της.
-Κλείστε την κάμερα. -Σας παρακαλώ.
-Αθάνατη! -Αθάνατη!
Κάντε στην άκρη. Δείξτε σεβασμό, σας παρακαλώ. Άκρη.
Σας παρακαλώ.
Ανοίξτε να περάσουν, σας παρακαλώ.
-Θα την κατεβάσουμε. -Εντάξει.
-Πάμε. -Πάμε μπροστά.
-Πάμε προς τα μπροστά. -Αντίο, ομορφιά μου. Αντίο.
Ελάτε. Λίγο ακόμα. Λίγο ακόμα. Σπρώξτε.
Εκείνη τη στιγμή, προφανώς,
οι κοντινοί της Ροθίο αλλά και όλη η πόλη, έτρεμαν από φόβο.
Αυτός ο φόβος τροφοδοτήθηκε, εν μέρει, από τον πανικό που δημιούργησε ο Τύπος,
ειδικά οι εκπομπές που μιλούσαν για την υπόθεση.
Τελικά, αυτό οδήγησε στην ανάμειξη της Πολιτοφυλακής
που είχε ενεργό ρόλο στην έρευνα των φόνων της Αλκάσερ.
Οπότε την υποδέχτηκαν με ενθουσιασμό.
Οι ερευνητές βρήκαν αποτυπώματα
στις πλαστικές σακούλες που βρέθηκαν στον τόπο του εγκλήματος.
Ανέλυσαν τα ίχνη των ελαστικών που βρήκαν στην αλάνα.
Και βρήκαν δύο υφαντικές ίνες στο σώμα της Ροθίο Βάνινκοφ.
Έως τότε, οι έρευνες δεν είχαν καταφέρει να οδηγήσουν
στη σύλληψη κανενός.
Αλλά υπήρχαν ήδη κάποιες πληροφορίες, στοιχεία και υποθέσεις
που ερευνούσε η Πολιτοφυλακή.
Όσο παραμένει ανοιχτή η υπόθεση, όλοι αναρωτιόμαστε
"Ποιος είναι ο ένοχος; Πότε θα τον πιάσουν;"
Οι ερευνητές έπρεπε να βρουν κάτι.
Δέχονταν τεράστια πίεση από τους πολίτες.
Και δεν είχαν τίποτα.
Η κατάσταση στην οποία βρέθηκε το πτώμα της Ροθίο
καθιστούσε αδύνατη την εξακρίβωση βασικών στοιχείων.
Όπως, για παράδειγμα, το αν η Ροθίο είχε κακοποιηθεί σεξουαλικά.
ΑΝΑΦΟΡΑ ΟΠΤΙΚΗΣ ΕΠΙΘΕΩΡΗΣΗΣ
ΤΟ ΓΥΜΝΟ ΠΤΩΜΑ…
Τι συνέβη;
Μία από τις θεωρίες και τα συμπεράσματα στα οποία κατέληξαν οι ερευνητές
βάσει της θέσης των ποδιών του θύματος, που ήταν ανοιγμένα…
Ήταν τόσο ανοιγμένα, που θεωρήθηκε ότι είχαν τοποθετηθεί έτσι.
Με άλλα λόγια, ο δράστης είχε παραποιήσει τη σκηνή του εγκλήματος
για να φανεί σαν σεξουαλική επίθεση.
Έτσι, απέκλεισαν το ενδεχόμενο σεξουαλικής επίθεσης
και επικεντρώθηκαν στο κίνητρο του μίσους και της εκδίκησης.
-Μήπως είναι έγκλημα πάθους; -Κάποιος πολύ κοντά στην οικογένεια.
Έντονου πάθους και έντονου μίσους.
-Πολύ κοντά τους. -Η γνώμη της Μαργαρίτα Λάντι.
Με την οποία συμφωνώ εν μέρει.
Έτσι, άρχισαν να ανακρίνουν τους πιο κοντινούς ανθρώπους της Ροθίο.
ΑΚΟΛΟΥΘΕΙ Η ΚΑΤΑΘΕΣΗ
Ακόμα και το αγόρι της ανακρίθηκε,
όπως και η οικογένεια της Ροθίο.
Και όλοι είχαν άλλοθι.
Μπορούμε να κάνουμε μια ερώτηση;
Πέρασε σχεδόν ένας χρόνος από τον θάνατο της Ροθίο.
Η Πολιτοφυλακή έχει περιορίσει τους κύριους υπόπτους σε τρεις.
Δύο άντρες και μία γυναίκα.
Κατά τα τέλη του χρόνου, κατέληξαν σε έναν ύποπτο
για τον οποίο υποτίθεται ότι υπήρχαν ενδείξεις.
ΕΝΔΕΙΞΕΙΣ
Τελικά, το γεγονός που κίνησε υποψίες ήταν η δήλωση ατόμου ότι είδε μια γυναίκα
να μαχαιρώνει φωτογραφία της Ροθίο.
Η αστυνομία πλησιάζει στην ανακάλυψη του δολοφόνου της Ροθίο Βάνινκοφ.
Δεν μαθεύτηκε μόνο το αν ο ύποπτος ήταν άνδρας ή γυναίκα,
αλλά δόθηκε στη δημοσιότητα και το όνομα.
Ντολόρες Βάθκεθ.
Βλέπουμε τη Λόλι Βάθκεθ.
ΣΕΠΤΕΜΒΡΙΟΣ 2000
Το πρωί της 9ης Οκτωβρίου πέρυσι, δολοφονήθηκε η 19χρονη Ροθίο Βάνινκοφ,
με δέκα μαχαιριές στην πλάτη.
Το πτώμα της βρέθηκε μετά από μεγάλη έρευνα.
Σήμερα, μια φίλη της μητέρας του θύματος απολογούνταν επί πέντε ώρες στον ανακριτή,
ως κατηγορούμενη.
Άκρη. Κάντε όλοι στην άκρη!
Κάλεσαν από την αστυνομία και είπαν
ότι είχαν συλλάβει τη Μαρία Ντολόρες Βάθκεθ. Τη Λόλι.
Έμεινα άναυδη. Ήταν το τελευταίο άτομο που θα υποπτευόμουν.
Με στήριξε στο διαζύγιο. Με βοήθησε με τα παιδιά.
Τα έφερνε απ' το σχολείο, τα πήγαινε όπου χρειαζόταν, τα έκανε μπάνιο, μαγείρευε.
Με βοήθησε πολύ.
Πού την πάτε;
Φόνισσα!
Η Μαρία Ντολόρες Βάθκεθ είναι στενή φίλη της μητέρας της.
…η Ντολόρες είναι φίλη της Αλίθια.
…η οικογενειακή φίλη…
Η Ντολόρες Βάθκεθ, οικογενειακή φίλη.
Κατηγορείται ότι σκότωσε την κόρη της Αλίθια Όρνο, με την οποία ήταν φίλες.
Ήταν η καλύτερη φίλη της μητέρας της Ροθίο.
Την είδε να μεγαλώνει. Ήταν σαν δεύτερη μητέρα της.
Αγόρασαν αυτό το σπίτι στο Μίχας και ξεκίνησαν μια νέα ζωή μαζί,
με τα τρία παιδιά της Αλίθια.
Η μητέρα του θύματος, η Αλίθια, είχε τρία παιδιά.
Είχε χωρίσει από τον σύζυγό της, ο οποίος ζούσε στην Ολλανδία,
και είχε δημιουργήσει ερωτική σχέση με ένα άτομο.
Είχε σχέση με την Ντολόρες Βάθκεθ.
Είχαν ερωτικό δεσμό για σχεδόν 11 χρόνια.
Βοήθησε την Αλίθια να μεγαλώσει τις κόρες της.
Αλλά όταν έγινε το έγκλημα,
είχαν ήδη χωρίσει περισσότερα από τέσσερα χρόνια.
Την αγαπούσα πιο πολύ απ' όσο αγάπησα ποτέ κανέναν.
Πραγματικά.
Μου έδωσε στοργή και υποστήριξη.
Με παρηγόρησε…
Και την αγαπούσα πάρα πολύ.
Η αδερφή μου έζησε μαζί τους πολλά χρόνια τον καιρό που σπούδαζε στη Μάλαγα.
Ζούσαν με τη θεία Λόλι τότε, η Αλίθια και η Ροθίο.
Είναι υπέροχα κορίτσια.
Και η Αλίθια. Για εμάς, ήταν εντελώς φυσιολογικό.
Η έρευνα άρχισε να επικεντρώνεται στη Βάθκεθ.
Υπήρχε ένα κίνητρο, ένα από τα κίνητρα που κάθε σώμα ενόρκων
ή δικαστήριο θα έθετε υπό εξέταση,
το οποίο είναι ότι το κορίτσι ήταν εμπόδιο, ή εναντιωνόταν,
ή αποτελούσε, με κάποιον τρόπο, πρόβλημα
στη σχέση της Ντολόρες με τη μητέρα της νεαρής.
Είχαμε το κίνητρο.
Η Λόλι είπε ότι "αν δεν ήταν η Ροθίο, θα είχαμε ξανασμίξει".
Γι' αυτό δολοφονήθηκε η κόρη μου.
Αν δεν ήταν τόσο ζηλιάρα
και δεν σκεφτόταν ότι ήμουν με άλλη, μπορεί η κόρη μου να ήταν ζωντανή.
Το έκανε από εκδίκηση επειδή δεν ήθελα να γυρίσω σ' εκείνη.
Η Ντολόρες Βάθκεθ, στα μάτια των ΜΜΕ και του κοινού, ήταν ένοχη
από τη στιγμή που τη συνέλαβαν.
Τι λες; Τι σου λέει η καρδιά σου;
Πρέπει να πω ότι μου φαίνεται ένοχη.
ΣΥΝΕΛΗΦΘΗ
Παρότι δεν έχει ομολογήσει, οι κάτοικοι του Λα Κάλα είναι πεπεισμένοι.
Υπήρχαν φήμες. Ήδη ακούγονταν πράγματα για εκείνη.
Εξ αρχής, η οικογένεια και η αστυνομία πίστευαν ότι ο δράστης ήξερε τη Ροθίο.
Παραπλανητικά στοιχεία, που φέρεται να τοποθέτησε η Ντολόρες,
εμπόδισαν την έρευνα.
Αυτό το έγκλημα, αυτό το γεγονός,
έδωσε τροφή σε τηλεοπτικές εκπομπές…
Ένα από τα πρώτα με την έννοια ότι, συνολικά, τα στοιχεία
αντιπροσώπευαν πολλά υποκείμενα κοινωνικά ζητήματα.
Κυρίως τη λεσβοφοβία.
Η οικογένεια της Ροθίο λέει ότι η Ντολόρες είναι μια σκληρή γυναίκα και πολύ κτητική.
Είναι πολύ εκδικητική και είναι πολύ σκληρή.
Πώς μπορεί η Αλίθια Όρνο να λέει τόσο εξωφρενικά πράγματα
και να διαδίδει συκοφαντικά ψέματα για την αδερφή μου,
ενώ η αδερφή μου την βοήθησε να μεγαλώσει τα τρία παιδιά της;
Εμπαθής, επιθετική, υπολογιστική.
Πολύ ψυχρή και υπολογιστική. Εντελώς.
Ένας χαρακτήρας σχηματιζόταν.
Μια κακή γυναίκα, μια ψυχρή γυναίκα.
Μια γυναίκα που περίμενε τέσσερα χρόνια
και κατέστρωσε σχέδιο για να σκοτώσει τη Ροθίο Βάνινκοφ επειδή τη μισούσε.
ΕΝΑΝ ΧΡΟΝΟ ΜΕΤΑ ΤΗ ΣΥΛΛΗΨΗ
ΔΙΚΑΣΤΗΡΙΟ ΜΑΛΑΓΑ
Η ΑΛIΘΙΑ ΟΡΝΟ ΙΣΧΥΡΙΖΕΤΑΙ ΟΤΙ Η ΝΤΟΛΟΡΕΣ ΣΚΟΤΩΣΕ ΤΗΝ ΚΟΡΗ ΤΗΣ ΓΙΑ ΕΚΔΙΚΗΣΗ
Ακόμα θυμάμαι τις ουρές στην είσοδο,
γιατί όλο αυτό το πράγμα είχε εξελιχθεί σε κάτι σαν σαπουνόπερα.
Ο κόσμος ήθελε να παρακολουθήσει τη δίκη, δεν ήθελε να χάσει ούτε στιγμή.
Περίμεναν τέσσερις, πέντε ώρες
για να μπουν στην αίθουσα να δουν τι θα γινόταν.
Νομίζω ότι αυτή είναι η πιο δυσάρεστη ανάμνηση που έχω.
Ήρθα να δω τη δίκη. Είμαι συνταξιούχος. Δεν έχω να κάνω κάτι καλύτερο.
Είμαι στο πλευρό της μητέρας της νεκρής.
Έχασε την κόρη της.
Θα υποφέρει. Το ξέρω. Είμαι και εγώ μάνα.
Και είναι πραγματικά φρικτό.
Και η άλλη γυναίκα
μου φαίνεται πολύ ψυχρή και υπολογιστική.
Οι πιθανότητες ήταν εναντίον της Ντολόρες
γιατί ήταν η Ντολόρες, ένα άτομο που δεν ήταν συμπαθές.
Δεν ήταν συμπαθητική ή φιλική.
Ήταν λεσβία το 1999
και μπορούσε να καταδικαστεί σε 15ετή κάθειρξη.
Κατά τη διάρκεια της δίκης, είχαμε να δώσουμε μία μάχη στους δρόμους
και μία μάχη στο δικαστήριο.
Και όλες αυτές οι πληροφορίες σε συνδυασμό
με τη φρενίτιδα στον Τύπο, μπορούν να επηρεάσουν ένα ορκωτό δικαστήριο.
Παρακαλώ τα συνεργεία να συντομεύουν.
Η ανάκριση των μαρτύρων συνεχίζεται. Θα πάρει πολύ καιρό.
Περισσότερα από 50 άτομα έχουν κληθεί να καταθέσουν.
Σήμερα το πρωί, προβλήθηκε ένα βίντεο από την εκπομπή Informe Semanal.
Δείχνει ένα μέλος της Πολιτοφυλακής
να δηλώνει ότι δεν υπήρχαν άμεσες αποδείξεις εναντίον της Βάθκεθ.
…θα αφήσουμε την έρευνα να συνεχιστεί και θα πράξουμε τα αναγκαία
για να βρεθούν αδιάσειστες αποδείξεις που θα διαλευκάνουν το τι συνέβη.
Διότι, επί του παρόντος, δεν γνωρίζουμε κάτι με βεβαιότητα,
ούτε το πώς ούτε…
Έχουμε κάποιες θεωρίες, αλλά δεν ξέρουμε τι πραγματικά συνέβη.
Λόγω της έλλειψης αποδείξεων, η Πολιτοφυλακή εξέδωσε αναφορά
που περιείχε ενδείξεις
για την ενοχή της Ντολόρες Βάθκεθ, καθώς και ψυχολογικό προφίλ.
Η βασικότερη ένδειξη
ήταν το μίσος που ένιωθε η Ντολόρες Βάθκεθ για τη Ροθίο.
Καταθέσατε…
ΦΡΑΝΘΙΣΚΟ ΜΟΝΤΙΧΑΝΟ ΕΙΣΑΓΓΕΛΕΑΣ
…ότι είχατε συχνές συγκρούσεις επειδή μοιάζατε σαν χαρακτήρες.
Ήσασταν πολύ πεισματάρες και θέλατε να γίνεται το δικό σας.
Ναι, μα αυτό δεν σημαίνει ότι συγκρουόμασταν…
ΝΤΟΛΟΡΕΣ ΒΑΘΚΕΘ
…με την έννοια ότι δεν αγαπούσαμε η μία την άλλη
ή ότι τσακωνόμασταν.
Τα πηγαίναμε καλά με τη Ροθίο, καλύτερα από ότι πιστεύουν
η μητέρα της και η οικογένεια.
Μια νοικοκυρά, μια Ρωσίδα, αν θυμάμαι καλά,
κατέθεσε ένα πολύ σημαντικό γεγονός,
που ακουγόταν εντελώς κινηματογραφικό, είπε ότι κάποια στιγμή…
Όπως θα θυμούνται όλοι, κυκλοφόρησαν φωτογραφίες της σε όλη την πόλη.
Είπε ότι πήρε ένα μαχαίρι κουζίνας και άρχισε να μαχαιρώνει μια φωτογραφία.
Την ώρα που κάρφωνε το μαχαίρι, φώναζε "Αυτή είναι το πρόβλημά μου!"
Απάντησε "Ήμουν στο σπίτι και έκλαιγα κοιτώντας τη φωτογραφία της Ροθίο.
Επειδή η οικονόμος μου δεν ξέρει καθόλου ισπανικά,
πήρα ένα μαχαίρι για να της δείξω ότι η Ροθίο δολοφονήθηκε".
ΠΡΑΚΤΙΚΑ ΑΚΡΟΑΜΑΤΙΚΗΣ ΔΙΑΔΙΚΑΣΙΑΣ
Τι λειτουργούσε υπέρ της Ντολόρες;
Δεν την είδαν στον τόπο του εγκλήματος,
τα ίχνη ελαστικών δεν ταίριαζαν με κανένα αυτοκίνητό της,
και οι ίνες που βρέθηκαν δεν προήλθαν από κανένα ρούχο της Ντολόρες.
Αποδείχτηκε ότι τα αποτυπώματα που βρέθηκαν στις σακούλες σκουπιδιών
δεν ανήκαν στην Ντολόρες Βάθκεθ.
Και είχε άλλοθι.
Είπε ότι πρόσεχε την κόρη μιας ανιψιάς της εκείνη τη μέρα,
αλλά αυτό δεν λήφθηκε υπόψη.
Ένα σχόλιο που επανερχόταν συνεχώς, γιατί το άκουγες από πολλούς ανθρώπους
ήταν "Δεν μιλάει. Πρέπει να το έκανε αυτή γιατί…"
Δεν έδειξε μεταμέλεια.
Δεν έδωσε την αίσθηση ότι αδικείται.
Και αυτό επηρεάζει πάντα τους ενόρκους.
Το γεγονός ότι η Ντολόρες Βάθκεθ ήταν ομοφυλόφιλη
χρησιμοποιήθηκε κατά τη διάρκεια της δίκης σχεδόν σαν αφορμή για επίθεση.
ΕΝΔΕΙΞΗ ΚΑΤΑΠΙΕΣΜΕΝΗΣ ΟΜΟΦΥΛΟΦΙΛΙΑΣ
ΥΠΕΡΒΟΛΙΚΗ ΒΙΑ
Ήταν ένας τρόπος να αποδειχτεί ότι η Ντολόρες Βάθκεθ ταιριάζει στο προφίλ
και ότι ήταν ικανή να δολοφονήσει τη Ροθίο Βάνινκοφ.
ΚΑΘΩΣ ΤΟ ΘΥΜΑ ΕΙΝΑΙ ΣΤΑ ΔΕΞΙΑ
ΥΠΟΔΕΙΚΝΥΕΙ ΟΜΟΦΥΛΟΦΙΛΙΚΗ ΕΠΙΘΕΣΗ
Η ΟΜΟΦΥΛΟΦΙΛΗ
ΠΡΟΚΑΛΕΙ ΕΚΡΗΞΕΙΣ ΒΙΑΣ
ΑΛΙΘΙΑ ΟΡΝΟ
Όταν είχαμε καλεσμένους ή όταν μας επισκεπτόταν κάποιος,
με σύστηνε ως αδερφή της
επειδή ντρεπόταν για τη σχέση μας.
Θα λέγατε ότι δεν έχει αποδεχτεί τον σεξουαλικό της προσανατολισμό;
Νομίζω ότι είχε κάποια δυσκολία.
Δεν σκότωσα τη Ροθίο. Δεν είδα τη Ροθίο.
ΝΤΟΛΟΡΕΣ ΒΑΘΚΕΘ ΤΕΛΙΚΗ ΔΗΛΩΣΗ
Το μόνο που ζητώ από εσάς, από την Ισπανία, όλη την Ισπανία,
διότι έχουν ακουστεί πολλά για μένα,
είναι να βρείτε όποιον το έκανε, γιατί δεν το έκανα εγώ.
Όποιος το έκανε, είναι ελεύθερος.
Ίσως να είναι και στο δικαστήριο.
Δεν βρέθηκαν στοιχεία εναντίον μου. Ούτε θα βρεθούν, γιατί είμαι αθώα.
Έχετε δει αποδείξεις;
Είστε κι εσείς μέσα. Είδατε αδιάσειστες αποδείξεις;
Κάτι που μπορεί να καταδικάσει την αδερφή μου;
Εννοώ… Δημοσιογράφοι δεν είστε;
Θέλω να φυλακιστεί τουλάχιστον 20 χρόνια.
Γιατί σε 20 χρόνια θα πάρω πίσω την κόρη μου;
Αυτό δεν θα γίνει ούτε σε 14 χρόνια ούτε σε 30. Ποτέ.
Η σημαντικότερη είδηση σήμερα είναι η ετυμηγορία που θα εκδοθεί
στο Επαρχιακό Δικαστήριο της Μάλαγα.
Βλέπετε πόσοι δημοσιογράφοι και κάμερες βρίσκονται στο δικαστήριο.
Εμείς οι ένορκοι, κρίνουμε, κατά πλειοψηφία, την κατηγορούμενη,
κυρία Ντολόρες Βάθκεθ Μοσκέρα…
ένοχη για την κατηγορία της δολοφονίας.
Είπα στην αδερφή μου "Χόσε, θα κερδίσουμε.
Δεν νικάμε, αλλά θα δικαιωθούμε".
Και απάντησε "Δεν είμαι σίγουρη".
Εγώ είπα "Θα δικαιωθούμε".
Και έτσι έγινε. Δόξα τω Θεώ.
Βλέπω τον εισαγγελέα αυτής της εξαιρετικά περίπλοκης υπόθεσης.
Ίσως μας μιλήσει.
Πώς νιώθετε για την ποινή; Την πρώτη σας εντύπωση.
Πρότεινα 15 χρόνια, άρα 15 χρόνια και μια μέρα δεν είναι άσχημα.
Φόνισσα!
ΚΟΪΝ ΑΝΔΑΛΟΥΣΙΑ, ΙΣΠΑΝΙΑ
2003 14 ΑΥΓΟΥΣΤΟΥ
ΚΟΪΝ - ΛΑ ΚΑΛΑ ΔΕ ΜΙΧΑΣ, 25 ΧΙΛΙΟΜΕΤΡΑ
Θυμάμαι εκείνη τη μέρα…
με κάθε λεπτομέρεια.
Ακριβώς όπως συνέβη.
Ξύπνησα το πρωί, πήγα στο δωμάτιό της και δεν ήταν εκεί.
ΕΝΚΑΡΝΑ ΓΚΟΥΣΜΑΝ ΜΗΤΕΡΑ ΤΗΣ ΣΟΝΙΑ ΚΑΡΑΒΑΝΤΕΣ
Πήρα τους φίλους της και κανείς δεν…
Μου είπαν ότι την άφησαν στην πόρτα.
Είπα "Πάντως δεν είναι εδώ".
Κοίταξα έξω,
και τρία σπίτια μετά το σπίτι μου,
δίπλα στο δέντρο ήταν
ένα παπούτσι της,
η τσάντα της,
το κινητό της πεταμένο.
Το αμάξι του άντρα μου είχε αίμα, και το αμάξι του γείτονα το ίδιο.
Ήταν 14 Αυγούστου, τελευταία μέρα του φεστιβάλ,
και γύρω στις τέσσερις, μου τηλεφώνησε ένας δημοσιογράφος του Cadena SER
και με ρώτησε αν γνώριζα κάτι για το κορίτσι που χάθηκε στο Κοΐν.
Του είπα ότι δεν είχα καμία πληροφορία για αυτό
και ότι δεν είχε δηλωθεί κάποια εξαφάνιση στο Κοΐν.
Είπε ότι έκανα λάθος.
Άρχισα να βλέπω οχήματα και τηλεοπτικά συνεργεία.
Αυτό με έκανε επιφυλακτικό και φυσικά άρχισα να ανησυχώ.
Ζήτησα να μιλήσω στον αρχηγό της αστυνομίας.
Εκείνος μου είπε ότι η Σόνια εξαφανίστηκε εκείνο το πρωί,
ότι οι γονείς της δήλωσαν την εξαφάνιση και ότι οι αρχές το ερευνούσαν,
είχε ξεκινήσει προκαταρκτική έρευνα.
-Εδώ ή εκεί; -Λίγο πιο κοντά.
-Λίγο πιο κοντά, σας παρακαλώ. -Φυσικά.
Εδώ, μαζί. Τόσο κοντά;
-Εντάξει είναι. -Θα φέρω το μικρόφωνο πιο κοντά.
-Θα μείνουμε εδώ. -Έτοιμοι.
-Εντάξει. -Ακόμη δεν ξέρουμε τίποτα.
Το μόνο που θέλω να πω είναι ότι αν κάποιος ξέρει οτιδήποτε…
Κάποιος φίλος, γιατί κάποιος φίλος της θα πρέπει να είδε ή να άκουσε κάτι ή…
Ας το πει, και όποιος την έχει ας την αφήσει.
Ας την αφήσει γιατί δεν το αντέχουμε αυτό.
Είναι πάρα πολύ. Όλο αυτό είναι πολύ δύσκολο.
-Ευχαριστούμε. -Ευχαριστώ πολύ.
-Σας ευχαριστούμε. -Ευχαριστούμε.
-Είναι εντάξει; -Ναι. Τέλεια.
Τώρα γύρισε προς τα εκεί. Εκεί κάτω, προς τη Λουκέρνη.
Σιγά σιγά.
-Η λίμνη. -Η λίμνη, έτσι;
Οι βάρκες.
Παντρευτήκαμε στο Κοΐν.
Ο άντρας μου δούλευε στην Ελβετία,
και πήγα μαζί του.
Και τα τρία παιδιά μου γεννήθηκαν εκεί.
Πρώτα τα μεγαλύτερα και μετά η Σόνια μου.
Φτάνει τώρα!
Φτάνει!
Έλα, πες κάτι.
Γεια!
Είχαμε δουλειές εκεί και…
-Γράφει; -Ναι.
…ζήσαμε εκεί 26 χρόνια.
Είναι οκτώ παρά τέταρτο.
Πάμε. Πάμε, παιδιά.
Όταν τα δύο μεγαλύτερα τελείωσαν το σχολείο,
η Σόνια ήθελε να μετακομίσουμε στην Ισπανία.
Το ίδιο και εμείς.
Έτσι γυρίσαμε εδώ το 2000 ή το 2001.
Και προσαρμόστηκε καλά.
Φυσικά, είχε φίλους επειδή ερχόμασταν για διακοπές.
Είχε τα ξαδέρφια της. Είχε…
Σχεδίαζε να συνεχίσει το Λύκειο
και να σπουδάσει ή…
Αλλά δεν ήταν γραφτό.
Όσο περνούν οι ώρες, στην απόγνωση βυθίζεται η οικογένεια
της 17χρονης που χάθηκε στο Κοΐν, στη Μάλαγα, χθες.
Η έρευνα στην περιοχή συνεχίζεται,
αλλά το αίμα που βρέθηκε στα πράγματά της δεν είναι καλός οιωνός.
Θυμάμαι ότι υπήρχε ένα τζάμι από φλας στην υπόθεση της Σόνια Καραβάντες.
Ξέρω με βεβαιότητα ότι στάλθηκαν αστυνομικοί της Πολιτοφυλακής
να ρωτήσουν σε κάθε συνεργείο στη Μάλαγα
και να μάθουν αν πήγε για επισκευή ένα αυτοκίνητο με συγκεκριμένη περιγραφή.
Στην έρευνα, εξετάσαμε διάφορα σενάρια,
το ένα αφορούσε μια σειρά σεξουαλικών επιθέσεων
κοντά στο Τορεμολίνος και την Μπεναλμαδένα.
Επίσης, τη συνδέσαμε με την εξαφάνιση ενός κοριτσιού στο Μοτρίλ,
διότι τα δύο κορίτσια είχαν παρόμοιο προφίλ.
Οπότε, δεδομένου ότι εξαφανίστηκαν κατά τη διάρκεια φεστιβάλ,
αρχίσαμε να εξετάζουμε
όλους τους εργαζόμενους στα φεστιβάλ που έγιναν στο Μοτρίλ ή στο Κοΐν.
Φύγετε. Αναφέρετε ό,τι δείτε.
Αν βρείτε κάτι, χειριστείτε το ως σημαντικό ακόμα κι αν δεν είναι.
Όλα είναι σημαντικά. Ρούχα, ένα παπούτσι, οτιδήποτε.
Καλέστε και θα έρθω αμέσως.
Ο κόσμος ανέλαβε δράση.
Δηλαδή, οι πολίτες, συνολικά,
δήλωσαν ξεκάθαρα
"Αυτό το κορίτσι είναι απ' την πόλη μας, η οικογένεια χρειάζεται βοήθεια".
Έτσι, άρχισαν να εμπλέκονται και να προσφέρουν όχι μόνο τον χρόνο τους,
αλλά οτιδήποτε ήταν απαραίτητο για την έρευνα.
Αν έβλεπες όσα συνέβαιναν από το παράθυρο ή όσο περνούσαν οι ώρες, ήταν συγκινητικό.
Ακόμα με συγκινεί.
Το γεγονός ήταν ότι μια κοπέλα εξαφανίστηκε
και έπρεπε να τη βρούμε.
Θέλω να σας ευχαριστήσω από τα βάθη της καρδιάς μου
για όλα όσα κάνετε, από τους νεότερους μέχρι τους μεγαλύτερους.
Αυτό που κάνετε, ο κόπος σας, είναι απίστευτο.
Και δεν ξέρω πώς να σας ευχαριστήσω, μόνο αυτό μπορώ να σκεφτώ.
Εκτός από αυτό, η Πολιτοφυλακή συνέχισε τις έρευνές της.
Αλλά το πιο σημαντικό ήταν να τη βρούμε ζωντανή.
ΠΕΝΤΕ ΜΕΡΕΣ ΑΓΝΟΟΥΜΕΝΗ
Τη βρήκαν;
Κάποιοι από τη Μαδρίτη είπαν ότι βρέθηκε, αλλά δεν έχει επιβεβαιωθεί ακόμα.
Αλλά βρέθηκε. Ναι.
-Πού όμως; -Δεν ξέρουν.
Πρέπει να πάμε εκεί. Τηλεφώνησαν από τη Μαδρίτη.
Σήμερα το μεσημέρι, βρέθηκε το πτώμα μιας νεαρής γυναίκας κοντά στο Κοΐν.
Δυνάμωσέ το!
Δεν έχει επιβεβαιωθεί, αλλά φοβούνται ότι ανήκει στη Σόνια Καραβάντες,
το 17χρονο κορίτσι που εξαφανίστηκε την Πέμπτη.
Βρέθηκε το πτώμα μιας γυναίκας.
Φοβόμαστε το χειρότερο, αλλά περιμένουμε επιβεβαίωση.
Μόλις έφτασε η δικαστής. Η δικαστική αστυνομία ερευνά.
Είμαι σε επαφή με τον αντιδήμαρχο.
Μου είπε ότι μόλις άκουσε τα νέα,
έστειλε μια μονάδα εγκληματολογικών ερευνών
και βρίσκεται στη διάθεση της οικογένειας και τη δική μου.
Να τοι.
Ήταν κοντά στη Μόντα, την διπλανή πόλη.
Και τη βρήκαν σε ρυάκι… με…
Την είχαν καλύψει με κοτρόνες και…
Είχε βρέξει την προηγούμενη νύχτα και
είχαν ξεπλυθεί πολλά,
αλλά τα σκυλιά είχαν…
Είχαν ήδη ψάξει εκεί, αλλά…
Εκείνη τη μέρα, όμως, τη βρήκαν κάτω από τις κοτρόνες.
Το θύμα είχε περάσει όλη τη μέρα στο φεστιβάλ του Κοΐν.
Χαιρέτησε τους φίλους της λίγα μέτρα μακριά από το σπίτι,
και τότε της επιτέθηκε ο δράστης.
Τη χτύπησε σε διάφορα σημεία και την άφησε εν μέρει αναίσθητη.
Δεν είχε πλήρως τις αισθήσεις της γιατί η επίθεση ήταν πολύ βίαιη.
Προσπάθησε να αμυνθεί. Εκείνος την έβαλε στο αμάξι.
Και την πήγε τουλάχιστον εντεκάμισι χιλιόμετρα μακριά,
σε απομονωμένη τοποθεσία.
Εκεί, ξέρουμε ότι της προκάλεσε εσωτερικά και εξωτερικά τραύματα
και την έπνιξε με ένα μπλουζάκι, αυτή ήταν και η αιτία του θανάτου.
Όλος ο κόσμος είχε σοκαριστεί.
Ήταν μια κατάσταση όπου όλοι ήταν νευρικοί.
Τα κορίτσια δεν πήγαιναν σε φεστιβάλ, στα πάρτι, δεν έβγαιναν καν.
Υπήρχε μια αίσθηση φόβου,
μια συνεχόμενη αίσθηση φόβου, όχι μόνο στο Κοΐν,
αλλά και στις γειτονικές πόλεις.
Όχι καλά, γιατί έχω δύο ανιψιές και μια κόρη και…
Ναι. Ανησυχώ λίγο.
Λένε ότι ίσως ήταν κάποιος κοντινός της, γιατί βρέθηκε κοντά στο Κοΐν.
Δεν ξέρουμε ποιος είναι αυτός. Είναι ακόμα εκεί έξω, και τα κορίτσια…
Έχω και εγώ μια 15χρονη κόρη.
Ανησυχώ πολύ.
Το γεγονός ότι η Σόνια βρέθηκε τόσο γρήγορα
σήμαινε ότι μπορούσαμε να βρούμε και να αναλύσουμε τα ιατροδικαστικά στοιχεία.
Σε συνάντηση με την αντιπροσωπεία της κυβέρνησης,
ο συνταγματάρχης Πάκο Γαβέγια είπε
ότι βρέθηκαν ίχνη τεκμηρίων στα χέρια της Σόνια Καραβάντες.
Αυτό το βιολογικό υλικό αναλύθηκε πάραυτα
και μπήκε στη βάση εγκληματολογικών δεδομένων DNA.
Και συγκρίθηκε.
Με τι;
Με ένα άλλο γενετικό προφίλ, που λήφθηκε από γόπα τσιγάρου
η οποία βρέθηκε δυόμισι μέτρα από την κηλίδα αίματος
στην αλάνα της υπόθεσης της Ροθίο Βάνινκοφ.
Όταν σύγκριναν τα δύο γενετικά προφίλ,
ανακάλυψαν ότι ταυτίζονταν απόλυτα.
Το άτομο που βρισκόταν σε εκείνη την αλάνα το 1999,
ήταν το ίδιο άτομο που επιτέθηκε και σκότωσε τη Σόνια Καραβάντες.
Πιστεύω ότι ήμασταν οι πρώτοι που ανέφεραν ταύτιση του DNA.
Αυτό…
Βασικά έπεσε σαν βόμβα.
Σιγά σιγά, άρχισε να πέφτει φως.
Μια γόπα αγγλικού τσιγάρου, ίχνη δέρματος κάτω από τα νύχια της Σόνια Καραβάντες.
Το DNA που λήφθηκε και από τα δύο ανήκει στο ίδιο άτομο.
Βρέθηκε κάτι που συνέδεε τις εξαφανίσεις. Κάτι…
τόσο σοβαρό, τόσο επώδυνο…
αλλά και κάτι τόσο απαίσιο.
Ακόμα περισσότερο για το άτομο που είχε περάσει 17 μήνες στη φυλακή.
Από εκεί και πέρα, οι εξελίξεις ήταν ραγδαίες.
ΕΝΟΧΗ
15ΕΤΗ ΚΑΘΕΙΡΞΗ ΓΙΑ ΦΟΝΟ
Ελπίζω όποιος κι αν είναι ο ένοχος, να πληρώσει για αυτό
και να εκτίσει όλη την ποινή.
Κατά τη διάρκεια της δίκης, η γόπα δεν αναφέρθηκε.
Ακούστηκαν πολλές ανοησίες, αλλά αυτό όχι.
Το ερώτημα είναι αν τα στοιχεία που προέκυψαν
θα αθωώσουν την κατηγορούμενη, Ντολόρες Βάθκεθ.
Όταν βρεθήκαμε μπροστά σε αδιέξοδο στην έρευνα,
λάβαμε μια κλήση από το αστυνομικό τμήμα της Φουενγκιρόλα,
μου ζήτησαν να πάω εκεί
γιατί υπήρχε μια Βρετανή γυναίκα γεννημένη στη Χιλή
που ήθελε να μας μιλήσει για να μας δώσει πληροφορίες.
Γνώρισα τον Τόνι το '96.
Τον ήξερα ως Τόνι Κινγκ, μου συστήθηκε ως Τόνι Κινγκ.
Στην αρχή, δεν ήξερα πολλά γι' αυτόν.
Δεν μιλάει πολύ για τη ζωή του.
Όταν τον γνωρίζω, ζηλεύει πάρα πολύ.
Πάντα θέλει να με συναντήσει…
ΣΕΣΙΛΙΑ ΚΙΝΓΚ ΠΡΩΗΝ ΣΥΖΥΓΟΣ Τ. ΚΙΝΓΚ
για να με πάει εδώ, να με πάει εκεί.
Όλοι πιστεύουν ότι είναι γλυκός και με προστατεύει, οπότε…
Κι εγώ το ίδιο. Σκέφτομαι "Είναι πολύ καλός. Θέλει να με φροντίσει".
Τέτοιος τύπος άνδρα δείχνει να είναι,
ότι είναι πάντα στο πλευρό σου.
Ξεκινήσαμε μια σχέση,
πέντε μήνες μετά μένω έγκυος και δεν ξέρω τι να κάνω.
Του λέω ότι είμαι έγκυος
και τελικά παντρευόμαστε όταν γεννιέται η Σαμπρίνα.
Καταλήγουμε στην Ισπανία, επειδή η αδερφή μου ζει εκεί.
Τον Σεπτέμβριο του 1997.
Ο Τόνι αρχίζει να φέρεται ύποπτα στην Ισπανία.
Λέει ψέματα, αρχίζει να εξαφανίζεται,
αρχίζει να χάνει τηλέφωνα, να τρακάρει αμάξια και τέτοια πράγματα.
Εγώ μιλούσα συνέχεια με την οικογένειά μου, έλεγα
"Δεν είναι καλά. Δεν ξέρω τι συμβαίνει,
αλλά κάτι δεν πάει καλά και δεν είμαι καλά".
Σκέφτομαι "Πρέπει να τον προσέχω, γιατί με τρομάζει".
Αλλά δεν ξέρω γιατί.
Απλώς νιώθω…
Θυμάμαι να είμαι στο διαμέρισμά μου με τη Σαμπρίνα, την κόρη μου.
Ο Τόνι δανείστηκε το αμάξι του φίλου μου.
Τέλος πάντων. Έρχεται, όμως, κάποια στιγμή.
Είναι αργά τη νύχτα και μπαίνει στο μπάνιο.
Και απλώς…
Μένει στο μπάνιο, κλείνεται εκεί για λίγο,
μετά βγαίνει και ξαναφεύγει αμέσως.
Εγώ πάω να κοιτάξω στο μπάνιο και είναι όλα πεντακάθαρα.
Όλα είναι τέλεια.
Και με ανησυχεί αυτό γιατί συνήθως δεν το αφήνει καθαρό.
Συνήθως ρίχνει τα πάντα στο πάτωμα.
Αυτό μ' έβαλε σε σκέψεις.
Με έκανε να σκεφτώ "Τι έγινε εδώ;"
Εκείνο το βράδυ, η Ροθίο εξαφανίζεται.
Και αυτό με έκανε να υποπτευθώ.
Το είπα στους συγγενείς, στους φίλους, στην αδερφή μου, σε όλους.
Όλοι νόμιζαν ότι ήμουν τρελή.
"Είναι δυνατόν να το κάνει αυτό ο Τόνι;"
Ότι εγώ σκέφτομαι ανόητα πράγματα.
Εγώ ήμουν η τρελή,
αυτή που νόμιζε ότι ο άντρας της σκότωσε κάποιον.
Έτσι ένιωθα.
Τελικά χωρίζω τον Τόνι.
Η Σεσίλια Κινγκ, λίγο αγχωμένη και νευρική για όσα θα μας έλεγε,
θυμήθηκε ότι
όταν ο πρώην σύζυγός της ήρθε να πάρει ή να φέρει την κόρη της,
είχε δει μια ουλή ή κάποιο τραύμα στο αριστερό του χέρι.
Αυτό που συμβαίνει είναι ότι η Σόνια εξαφανίζεται από το Κοΐν,
οπότε υποψιάζομαι κάτι πολύ κακό
επειδή είχε επίδεσμο στο χέρι του εκείνη τη μέρα.
Το λένε στην τηλεόραση, κι εγώ κι ο Ντέιβιντ, ο σύντροφός μου,
και οι δυο μας, απλώς παθαίνουμε σοκ.
"Πω πω. Χάθηκε κι άλλη κοπέλα".
Κοιταζόμαστε ταυτόχρονα και λέμε μαζί "Ο Τόνι".
Ταυτόχρονα, "Πρέπει να είναι ο Τόνι".
Μόλις πήραμε κατάθεση από τη Σεσίλια,
μίλησα με έναν Βρετανό συνάδελφο τον Τζον Ονίλ, που ήταν στην πρεσβεία,
και τον ρώτησα για τον Τόνι Αλεξάντερ Κινγκ.
Μου τηλεφώνησε ο Τίνο Βιγιαμπόνα
στις 14 Σεπτεμβρίου 2003.
ΤΖΟΝ ΟΝΙΛ ΣΥΝΔΕΣΜΟΣ ΜΕ ΔΙΕΘΝΕΙΣ ΥΠΗΡΕΣΙΕΣ
Επικοινώνησα με την υπηρεσία στο Λονδίνο
και σύντομα έλαβα ένα πολύ ανησυχητικό τηλεφώνημα.
Έγινε φανερό ότι επρόκειτο πολύ επικίνδυνο άτομο
κρίνοντας από το πρότερο ιστορικό που μου είπαν.
Μου είπε ότι ήξεραν τον Τόνι με το όνομα Τόνι Μπρόμιτς
κι ότι είχε διαπράξει σεξουαλικές επιθέσεις στο Λονδίνο.
Αυτό μας έδωσε τη βεβαιότητα ότι η έρευνα ήταν στον σωστό δρόμο.
Βρήκαν, λοιπόν, τον Κινγκ.
Ξεκίνησαν να τον παρακολουθούν.
Μάθαμε ότι δούλευε σε μια παμπ
και ότι ζούσε με μια Ισπανίδα στο Αλαουρίν ελ Γκράντε.
KOIN - ΑΛΑΟΥΡΙΝ ΕΛ ΓΚΡΑΝΤΕ, 15 ΧΙΛΙΟΜΕΤΡΑ
Στήσαμε παρακολούθηση στην παμπ.
Τον είδαμε να πηγαίνει στη δουλειά και μετά το σχόλασμα
είδαμε, προς έκπληξή μας, ότι πήγαινε σε σχολείο.
Υπήρχε ένα σπίτι στο σχολείο, εκεί ζούσε.
Είχε ένα αμάξι εκεί.
Ένα Mazda με Βρετανικές πινακίδες
και με σπασμένο το τζάμι του φλας.
Το κλειδί ήταν ο χρόνος.
Το κλειδί ήταν "Πρέπει να πάρουμε δείγμα DNA από αυτόν".
Και πήραν ένα δείγμα, ίσως από κάποιο ποτήρι
από το οποίο ήπιε, ίσως από κάποια άλλη πεταμένη γόπα.
Και έκαναν αυτό που ο καθένας θα περίμενε.
Το έλεγξαν. Και μάντεψε τι; Ταυτίστηκε.
ΕΝΑΝ ΜΗΝΑ ΜΕΤΑ ΤΗ ΔΟΛΟΦΟΝΙΑ
-Δεν μπορώ να μιλήσω. -Δεν μπορείτε;
Αυτό ήταν. Ο Κινγκ συνελήφθη
και φέρεται να ομολόγησε
τις πρώτες μέρες και στην Αστυνομία και στην Πολιτοφυλακή.
Ήμασταν σίγουροι ότι αυτός βρισκόταν πίσω από τις εξαφανίσεις και τους θανάτους.
Αφού έκλεισε η υπόθεση, προφανώς, ήταν μεγάλο συμβάν στην Ισπανία.
Και, φυσικά, υπήρξε ανατροπή.
Υπήρξε ανατροπή στην πρώτη υπόθεση, γιατί κάποια είχε ήδη καταδικαστεί
για τον φόνο της Ροθίο Βάνινκοφ.
Μια γυναίκα, η Ντολόρες Βάθκεθ, είχε καταδικαστεί σε 15ετή κάθειρξη.
Αυτό τράβηξε ακόμα περισσότερο τα φώτα της δημοσιότητας.
Όταν συνελήφθη ο Κινγκ,
η Ντολόρες είχε ήδη αποφυλακιστεί εν αναμονή της επανεκδίκασης
διότι το Ανώτατο Δικαστήριο της Ανδαλουσίας είχε ανατρέψει την ετυμηγορία.
Γιατί;
Επειδή οι ένορκοι είχαν μόνο έμμεσα αποδεικτικά στοιχεία.
Αλλά και πέραν αυτού, δεν απάντησαν στο τι ήταν αυτό που τους έπεισε
να κρίνουν ένοχη την Ντολόρες Βάθκεθ.
ΠΡΩΤΗ ΔΗΜΟΣΙΑ ΕΜΦΑΝΙΣΗ ΜΕΤΑ ΑΠΟ 519 ΜΕΡΕΣ ΣΤΗ ΦΥΛΑΚΗ
Δεν θα ευχόμουν σε κανέναν φυλακή. Πέρασα άσχημες στιγμές.
Πολλούς μήνες. Προτιμώ να μην το συζητήσω.
ΟΙΚΙΑ ΝΤΟΛΟΡΕΣ ΒΑΘΚΕΘ
Πέρασα δύο μήνες, τρεις μήνες στην απομόνωση.
Τι άλλο μένει να πω;
Δεν λέω ότι συνελήφθην άδικα.
Ο οποιοσδήποτε, εφόσον θεωρούμουν ύποπτη…
Δεν είχα τίποτα να κρύψω, όπως δεν έχω και σήμερα τίποτα να κρύψω.
Μπήκα για να μιλήσουμε και άρχισαν να με ανακρίνουν
και να μου λένε "Εσύ το 'κανες".
Ήταν μια ψυχολογική επίθεση πολύ έντονη, πολύ έντονη.
Μου περιέγραψαν το τι ακριβώς θα συμβεί.
Είπαν ότι θα με δυσφημίσουν και ότι κανείς δεν θα με πιστεύει.
Θα με πήγαιναν στο δικαστήριο. Μια γρήγορη δίκη πέντε - έξι μηνών,
και οι ένορκοι θα με έκριναν ένοχη.
Έτσι και έγινε.
Πιστεύω ότι η ετυμηγορία,
εκτός από το ότι δεν στηριζόταν σε επαρκείς λόγους,
δεν ήταν αμερόληπτη.
Για να το θέσω αλλιώς, σκεφτείτε πόσες τηλεοπτικές εκπομπές
κατηγόρησαν ευθέως την Ντολόρες Βάθκεθ χωρίς να υπάρχουν αποδείξεις.
Όλες αυτές τις πληροφορίες, όλες αυτές τις απόψεις
που ο Τύπος και η τηλεόραση μετέφεραν στο κοινό,
τις διάβαζαν, τις έβλεπαν και τις άκουγαν
τα μέλη του σώματος των ενόρκων και η έδρα καθημερινά.
Όταν βρέθηκε ο δολοφόνος και ξεκαθαρίστηκε ότι η Ντολόρες δεν είχε εμπλακεί,
άρχισα να σκέφτομαι και συνειδητοποίησα
ότι είχα εσωτερικεύσει τη λεσβοφοβία
που εκτόξευαν τα ΜΜΕ και διάφοροι άλλοι.
Ότι είχα πιστέψει πληροφορίες
που δεν ήταν αληθινά δεδομένα, αλλά προκαταλήψεις.
Έτσι άρχισα να ερευνώ όσα πράγματα είχαν ακουστεί στα ΜΜΕ
και σοκαρίστηκα. Έτσι αποφάσισα να γράψω ένα βιβλίο.
ΛΑΪΚΟ ΔΙΚΑΣΤΗΡΙΟ
Με τον καιρό, στην Ντολόρες Βάθκεθ άρχισαν να αποδίδονται
χαρακτηριστικά που θεωρούνταν ανδροπρεπή.
Κάποια ήταν εντελώς γελοία.
Κάποια πράγματα που είπαν, αν τα δεις…
Για παράδειγμα, τόνισαν ότι έκανε καράτε, σαν να ήταν κάτι κακό.
Ή ότι γυμναζόταν.
Ότι είχε τραχιά φωνή, ήταν επιβλητική και είχε εξουσία.
Με όλα αυτά, προσπάθησαν να σκιαγραφήσουν το προφίλ μιας αρρενωπής γυναίκας,
με όποια αρνητική χροιά μπορεί να δημιουργήσει αυτό.
Την έλεγαν στείρα, ότι ζήλευε τη γυναίκα που γέννησε και μπόρεσε να γίνει μάνα.
Είπαν ότι ήταν αφύσικα ζευγάρια που κάνουν
αφύσικες σχέσεις που οδηγούν σε δολοφονίες.
Ουσιαστικά όλη αυτή η οργή προήλθε
από ένα κοινωνικό κλίμα που δεν μπορούσε να δεχτεί αυτόν τον τύπο σχέσης.
Είναι πιθανό η σχέση μεταξύ της Ροθίο και της Ντολόρες Βάθκεθ
να ήταν τόσο δύσκολη, διότι, κατά βάθος, η κόρη σας δεν αποδέχτηκε
το γεγονός ότι είχατε ερωτική σχέση με άλλη γυναίκα;
Συγκλονιστήκαμε.
Αν κατηγορείς λάθος άτομο,
αν δεν έχεις αρκετά στοιχεία, τουλάχιστον μην κατηγορείς κάποιον άδικα, έτσι;
Γιατί αν το είχαν γνωστοποιήσει
ή αν είχαν ερευνήσει περισσότερο και δεν είχαν επικεντρωθεί σε ένα άτομο,
θα τον είχαν βρει.
Έτσι, αυτό που συνέβη στην κόρη μου δεν θα είχε συμβεί.
ΑΓΓΛΙΑ
Το 2003…
όταν τον συνέλαβαν για τους φόνους στην Ισπανία,
έβλεπα τα νέα…
ΚΡΙΣΤΙΝ Π. ΜΠΛΟΥΡ ΚΑΛΛΙΤΕΧΝΗΣ
και "Ο βρετανικός υπήκοος Αλεξάντερ Κινγκ συνελήφθη".
Άρχισα να φωνάζω στην τηλεόραση, να δείχνω, είχα εκνευριστεί πάρα πολύ.
"Όχι, δεν είναι αυτός ο Αλεξάντερ Κινγκ".
"Αυτός είναι ο Τόνι Μπρόμιτς".
Δεν το πίστευα. Εγώ…
Ξέρεις, και πάλι, αυτό το πρόσωπο δεν μπορώ να το ξεχάσω.
Το 1985 καταγράφηκε…
μια σειρά από άκρως ανησυχητικές επιθέσεις
κατά νεαρών γυναικών στο βόρειο Λονδίνο,
στo Χόλογουεϊ, στο βόρειο Λονδίνο.
"Ο στραγγαλιστής του Χόλογουεϊ". Είχε όνομα.
Το κάνουν συχνά αυτό οι δημοσιογράφοι, αλλά απεικονίζει αυτό που συνέβαινε.
Στραγγαλίζονταν γυναίκες.
ΚΥΡΙΑΡΧΕΙ Ο ΤΡΟΜΟΣ
Απ' όσο θυμάμαι, υπήρχαν επτά θύματα.
Νομίζω ότι το νεότερο κορίτσι ήταν 15,
και η μεγαλύτερη γυναίκα ήταν γύρω στα 30.
Ήταν το 1985.
Καθώς ανέβαινα τα σκαλιά, για να πάω στο διαμέρισμά μου, κοίταξα και σκέφτηκα
"Κάποιος είναι εκεί".
"Κάποιος άλλος πήρε το ασανσέρ". Είναι κάτι συνηθισμένο.
Μάλλον το πρώτο χτύπημα ήταν το πιο δυνατό.
Έπεσα στο πάτωμα.
Ράγισε το κρανίο μου.
Έδεσε το φουλάρι μου σφιχτά…
Και…
και άρχισε να
με αγγίζει.
Σηκώνει την μπλούζα μου, βάζει το χέρι στο παντελόνι μου.
Δεν μπόρεσε να ανοίξει το παντελόνι μου επειδή ήμουν έγκυος
και είχα δέσει το παντελόνι με ένα φουλάρι.
Κατάφερα να σηκωθώ,
αυτός με έπιασε από τον λαιμό και άρχισε να με πνίγει.
Δεν μιλούσε καθόλου.
Τα μαλλιά μου ήταν παντού. Υπήρχε αίμα παντού.
Δεν ήξερα τι να κρατήσω. Το κεφάλι, τα χέρια;
Αρχίζω να μαζεύομαι στη γωνία,
και τότε του λέω "Σε παρακαλώ, μη σκοτώσεις το μωρό μου".
"Είμαι έγκυος. Μη σκοτώσεις το μωρό μου".
Αυτή ήταν η στιγμή μου.
Άγγιξα κάτι μέσα του.
Του ψιθύρισα ήρεμα
"Φύγε. Τρέξε. Δεν θα το πω σε κανέναν. Απλώς φύγε.
Δεν θα το πω σε κανέναν".
Και το έκανε.
Ο ΦΟΝΙΑΣ ΤΗΣ ΚΟΣΤΑ ΕΙΝΑΙ Ο "ΣΤΡΑΓΓΑΛΙΣΤΗΣ ΤΟΥ ΧΟΛΟΓΟΥΕΪ"
Έμαθα ότι είχε αλλάξει το όνομά του
όταν το διάβασα στην εφημερίδα, όπως όλοι.
Δεν ήξερα ότι άλλαξε το όνομά του επειδή ήταν ο Στραγγαλιστής του Χόλογουεϊ.
Δεν το ήξερα αυτό. Δεν είχα ιδέα.
Όταν το έμαθα, συγκλονίστηκα. Ήταν τρομερό.
Δεν ήμουν καλά για πολύ καιρό.
Ένιωσα αηδιασμένη που έμαθα
ότι ο άντρας που είχα παντρευτεί το έκανε αυτό,
ότι είχε κάνει αυτό στα κορίτσια.
Λυπάμαι πολύ.
Ο Μπρόμιτς, όπως ονομαζόταν τότε, συνελήφθη γι' αυτά.
Και αρχικά,
όπως στην Ισπανία, όταν ανακρίθηκε, παραδέχτηκε ότι το έκανε
και αργότερα το ανακάλεσε, στο δικαστήριο, στη δίκη.
Καταδικάστηκε σε δέκα χρόνια κάθειρξη
και φυλακίστηκε το 1986.
Νομίζω ότι η δίκη τελείωσε και βγήκε το 1991.
Και μέσα σε τρεις μήνες, νομίζω, συνελήφθη ξανά
για μια άλλη επίθεση εναντίον μιας γυναίκας με όπλο.
Κατηγορήθηκε για ληστεία, παρότι είχε σεξουαλικό χαρακτήρα η επίθεση.
Και επέστρεψε στη φυλακή.
Μέσα σε έναν χρόνο, επέστρεψε στη φυλακή
και βγήκε ξανά, αν θυμάμαι καλά, γύρω στο 1996.
Μετά τον αναγνώρισαν αρκετοί άνθρωποι
που τηλεφώνησαν στη βρετανική εκπομπή Crimewatch,
οι οποίοι τον είδαν, όσο απίστευτο κι αν φαίνεται,
να επιχειρεί να επιτεθεί σε μια νεαρή Ουγγαρέζα νταντά.
Ξεκινήσαμε το Crimewatch το 1983,
και εγώ το παρουσίαζα μέχρι το 2007.
Η εκπομπή στην οποία εμφανίστηκε ο Κινγκ, ή Μπρόμιτς, όπως τον ξέραμε…
ΝΙΚ ΡΟΣ ΠΑΡΟΥΣΙΑΣΤΗΣ CRIMEWATCH
Αυτό το συγκεκριμένο επεισόδιο ήταν…
Αυτή η συγκεκριμένη έκκληση
για τον Μπρόμιτς, για τον Κινγκ, είχε μόνο ένα τυχαίο πλάνο από κάμερα ασφαλείας.
Μια Κυριακή βράδυ,
πριν από τρεις εβδομάδες, μια νταντά δέχτηκε επίθεση
καθώς επέστρεφε σπίτι στο Λέδερχεντ του Σάρεϊ.
Η αστυνομία πιστεύει ότι ένας άντρας μπορεί να βοηθήσει.
Ένας από τους επιβάτες του σταθμού Έψομ.
Η ώρα είναι 11:30, Κυριακή 10 Αυγούστου.
Εσύ είσαι; Ήσουν κι εσύ στην πλατφόρμα;
Αν ήσουν στο Λέδερχεντ ή στο Έψομ, τηλεφώνησέ μας,
ακόμα κι αν δεν θυμάσαι τον άντρα.
Σε παρακαλώ, τηλεφώνησέ μας αμέσως αν είσαι εσύ ή αν ξέρεις ποιος είναι.
Επικοινώνησα με την εκπομπή και τους είπα ποιος πίστευα ότι ήταν,
ποιος ήξερα ότι ήταν.
Και μέχρι να βρουν πού έμενε,
τα είχε κανονίσει,
είχε φύγει από τη χώρα και είχε πάει στην Ισπανία.
Αν έχεις 15 εκατομμύρια ανθρώπους που βλέπουν μια τηλεοπτική εκπομπή
και το πρόσωπό σου φαίνεται ολοκάθαρα,
ή υποπτεύεσαι ότι ίσως σε έχει τραβήξει κάποια κάμερα,
το πιο λογικό είναι να φύγεις απ' τη χώρα τρέχοντας.
Είχα ένα συγκρότημα πριν την επίθεση.
Θα υπέγραφα με τη Virgin,
αλλά έχασα τη φωνή μου.
Νομίζω ότι όταν τρομ… τραυματίζεσαι,
ένα από τα πρώτα πράγματα που πληγώνει το άγχος είναι η φωνή σου.
Δεν μπορούσα να τραγουδήσω.
Όταν τελικά συνέλαβαν
εκείνο τον εγκληματία,
άρχισε να ακούγεται
ότι η Ιντερπόλ ρώτησε την Ισπανία για το πού βρίσκεται.
Όταν ακούσαμε εδώ στην Ισπανία ότι υπήρχε μια αναφορά,
αυτό, φυσικά, προκάλεσε μια έξαρση φόβου.
Η υπόθεση χρησιμοποιήθηκε για πολιτικές σκοπιμότητες
τόσο από το κυβερνών κόμμα όσο και από τα αντιπολιτευόμενα,
μέσω κοινοβουλευτικής ερώτησης προς τον Υπουργό Εσωτερικών Άνχελ Αθέμπες
σχετικά με την υπόθεση και το γιατί δεν επενέβησαν.
Η υπόθεση Κινγκ συζητήθηκε στο Κογκρέσο των Αντιπροσώπων.
Ναι, ο Άνχελ Αθέμπες εμφανίστηκε στη βουλή με δική του πρωτοβουλία
για να μιλήσει για τις έρευνες των φόνων των Βάνινκοφ και Καραβάντες.
Ο υπουργός εξήγησε ότι η βρετανική αστυνομία με αίτημά της
ζητούσε επιβεβαίωση ότι ο Κινγκ ζούσε στην Ισπανία
και ανέφερε εγκλήματα για τα οποία κατηγορείται.
Αλλά αφού η Βρετανική αστυνομία
δεν ζητούσε την έκδοσή του,
θεωρήθηκε λήξαν μόλις επιβεβαιώθηκε η διεύθυνση του Κινγκ.
Ενημέρωσαν, εξ όσων γνωρίζω, μέσω της Ιντερπόλ, ότι βρισκόταν εκεί.
Και νομίζω ότι μπορεί να τον πλησίασαν
να δουν αν θα επέστρεφε οικειοθελώς
για να ερευνηθεί ή να ανακριθεί σχετικά με την επίθεση στο Λέδερχεντ,
αλλά, προφανώς, δεν θα το έκανε αυτό.
Δεν θα το επέλεγε.
Κύριε Υπουργέ, στις 15 Σεπτεμβρίου 1998, η Σκότλαντ Γιαρντ
εντόπισε τον Άντονι Αλεξάντερ Κινγκ στη Μίχας μέσω εσάς.
ΦΕΛΙΠΕ ΑΛΚΑΡΑΘ ΕΝΩΜΕΝΗ ΑΡΙΣΤΕΡΑ
Ενημερωθήκατε για το ποιόν του,
την καταδίκη του στο παρελθόν και την επικινδυνότητά του.
Η βρετανική αστυνομία είπε "Είναι απειλή για τις Ισπανίδες".
Α. ΑΘΕΜΠΕΣ ΥΠ. ΕΣΩΤΕΡΙΚΩΝ, 2002 - 2004
Αλλά αυτό που με εκπλήσσει είναι η σημασία του γεγονότος
ότι ταυτοποιήθηκε ένας επικίνδυνος εγκληματίας…
ΒΙΚΤΟΡΙΝΟ ΜΑΓΙΟΡΑΛ ΣΟΣΙΑΛΙΣΤΙΚΟ ΚΟΜΜΑ
αλλά η ενημέρωση δεν καταγράφηκε ούτε μεταφέρθηκε σωστά.
Ένα αίτημα της Ιντερπόλ δεν πρέπει να διεκπεραιώνεται
όπως το χειρίστηκε η αστυνομία υπό την ηγεσία σας.
Είναι αλήθεια ότι λάβαμε ένα φαξ από την Ιντερπόλ, από το Λονδίνο,
που αφορούσε τον Τόνι Αλεξάντερ Κινγκ. Όχι να συλληφθεί, αλλά να ερευνηθεί.
Δεν είχαμε άλλη ενημέρωση από εκείνους.
Αλλά αυτό είναι φυσιολογικό, γιατί λαμβάνουμε πολλά φαξ από την Ιντερπόλ
για διάφορους ανθρώπους που έρχονται στην Κόστα ντελ Σολ.
Όχι μόνο για εμπλεκόμενους σε σεξουαλικά εγκλήματα, μα και στο εμπόριο ναρκωτικών,
σε ανθρωποκτονίες, σε απάτες, σε διάφορα εγκλήματα.
Ήταν επιλήψιμες πράξεις
που προκάλεσαν πόνο, ειδικά στις οικογένειες…
ΜΠ. ΛΑΣΑΓΚΑΣΜΠΑΣΤΕΡ ΒΑΣΚΙΚΟ ΚΟΜΜΑ
της Ροθίο Βάνινκοφ και της Σόνια Καραβάντες,
αλλά και σε άλλο ένα άτομο, την Ντολόρες Βάθκεθ,
που πέρασε όλο αυτό το μαρτύριο.
Αν εξετάσουμε αν τηρήθηκαν οι βασικές προϋποθέσεις για κάθε έρευνα
στην υπόθεση Ροθίο Βάνινκοφ,
καταλήγουμε στο συμπέρασμα ότι η Πολιτοφυλακή
καθοδήγησε την έρευνα και την εστίασε στην Ντολόρες Βάθκεθ,
που φαινομενικά ταίριαζε στο πιο πιθανό προφίλ εγκληματία.
Οι αρχές δεν μου ζήτησαν ποτέ συγγνώμη,
ούτε ο υπουργός Αθέμπες, που θεωρεί ότι τα ξέρει όλα.
Δεν έχουν επικοινωνήσει μαζί μου καθόλου.
Έπρεπε να χάσω την κόρη μου
για να πιάσουν αυτόν τον δολοφόνο;
Τον έπιασαν επειδή η κόρη μου υπερασπίστηκε τον εαυτό της.
Σας μιλάω ειλικρινά, δεν έστειλα εγώ τη Μαρία Ντολόρες Βάθκεθ στη φυλακή.
Η αστυνομία μού είπε ότι θα κλείσουν μέσα την Ντολόρες Βάθκεθ.
Ότι ήταν η κύρια ύποπτη.
Ότι ήταν η δολοφόνος της Ροθίο.
Αν κάποιος χρωστάει μια συγγνώμη στην κυρία, αυτή είναι η αστυνομία.
Εγώ δεν χρωστάω σε κανέναν συγγνώμη. Δεν φυλάκισα κανέναν.
Να είσαι δυνατή!
Είμαι αθώος!
Ήταν μια επίπονη δίκη,
γιατί δεν είναι κάτι που το βλέπεις κάθε μέρα, ευτυχώς.
Ήταν ένα πολύ σοβαρό θέμα,
αφού φάνηκε ότι το θύμα επιλέχθηκε τυχαία.
Πράγμα που σημαίνει ότι αυτό το πράγμα συνέβη στο κορίτσι συμπτωματικά, σωστά;
Και αυτό σε επηρεάζει σε κάθε επίπεδο,
ως δικαστή και ως άνθρωπο.
Πιστεύω ότι τα στοιχεία ήταν τόσο ισχυρά που κατέληξε να αυτο-ενοχοποιηθεί.
Ίσως επειδή ένιωθε σαν το κέντρο της προσοχής.
Θυμάμαι να τον βλέπω στην τηλεόραση,
να απευθύνεται στα ΜΜΕ ενώ τον τον έβαζαν σε αστυνομικό βαν.
Αλλά το έκανε από επιθυμία για προσοχή,
όχι τόσο από ενοχές ή επειδή ένιωθε ότι έκανε λάθος.
Κάλυψαν το έγκλημα του φόνου!
Είναι εγκληματίες! Παρεμπόδισαν τη δικαιοσύνη!
Δεν έχουν δικαίωμα να με φυλακίσουν!
Πέρασα επτά χρόνια, δύο μήνες και 12 μέρες αναρωτώμενη ποιος σκότωσε την κόρη μου.
-Τι ζητάτε από τη δίκη; -Δικαιοσύνη.
Δικαιοσύνη για την κόρη μου.
Σε μια από τις δηλώσεις του Τόνι Κινγκ στους ερευνητές,
προσπάθησε να ενοχοποιήσει την Ντολόρες Βάθκεθ
και να την ξαναρίξει στις δικαστικές διαδικασίες.
Δεν ξέρω τίποτα γι' αυτόν τον άνθρωπο. Δεν ξέρω τίποτα!
Το μόνο που ξέρω είναι ότι διασύρθηκα μία φορά
και τρέμω από φόβο ότι θα ξαναγίνει.
Είμαι αθώα!
Θέλω το δικαστήριο να αναγνωρίσει την αθωότητά μου.
Δεν θα έπρεπε να είμαι εδώ και να δίνω εξηγήσεις!
Δεν έπρεπε να χρειάζεται να εξηγούμαι!
Όμως, η κοινή γνώμη και η ισπανική κοινωνία απαιτούν,
σαν να μην έφταναν όλα τα άλλα, να αποδείξω την αθωότητά μου.
Για τη Ροθίο μου, για τη Σόνια και για τόσες άλλες γυναίκες.
Όχι. Ενεργούσε μόνος του. Πάντα.
Ενεργούσε μόνος του. Κάθε φορά που δρούσε, το έκανε μόνος.
Έπιανε τα κορίτσια, τους επιτίθονταν και τις σκότωνε.
Η Ντολόρες Βάθκεθ ήταν πολύ άτυχη αλλά και πολύ τυχερή.
Θα μπορούσε να ήταν ακόμα φυλακισμένη ή να αποφυλακιζόταν τώρα.
Διατάχθηκε επανεκδίκαση. Ποιος ξέρει τι αποτέλεσμα θα είχε.
Αλλά αν δεν είχε βρεθεί ο αληθινός ένοχος, δεν ξέρουμε τι θα συνέβαινε.
Σήμερα, το δικαστήριο της Μάλαγα απάλλαξε τη Βάθκεθ
για τον φόνο της Ροθίο Βάνινκοφ,
κλείνοντας έτσι την τετραετή δοκιμασία που πέρασε η Ντολόρες Βάθκεθ.
Βάζω στοίχημα, τα αρχεία των εφημερίδων το αποδεικνύουν, ότι η σύλληψη της Βάθκεθ
ήταν πολύ πιο πλούσια σε πληροφορίες από την αθώωσή της.
Οι δημοσιογράφοι που είχαν γράψει προσβλητικά, απαίσια πράγματα για εκείνη
δεν είπαν "Είχαμε άδικο. Ήταν κρίμα. Πώς μπορέσαμε να παρασυρθούμε; "
Αυτό θα έλεγα εγώ ή τα μέλη του ΛΟΑΤ κινήματος.
"Είναι απαίσιο. Κάναμε λάθος. Πώς παρασυρθήκαμε σε μια τέτοια ιστορία;"
Κανείς δεν το είπε αυτό.
Είπαν "Ας προχωρήσουμε. Βρήκαμε τον δολοφόνο.
Ξεχάστε την. Ας προχωρήσουμε".
Και ναι, κι αυτό είναι απαίσιο.
Αυτός που κάνει κακό πρέπει να ζητήσει πρώτος συγγνώμη.
Και το σύστημα προκάλεσε το κακό.
Απ' όσο ξέρω, η πολιτεία δεν την έχει αποζημιώσει.
Θεωρώ ότι αυτό είναι μεγάλο λάθος.
Μιλάω πολύ σ' αυτήν τη φωτογραφία.
Αφού είναι γελαστή, της λέω "Πάντα γελάς με τη μαμά σου".
Της λέω "Είσαι πανέμορφη, αγάπη μου".
"Είσαι τόσο όμορφη. Πόσο λυπάμαι που δεν είσαι εδώ μαζί μου".
Δείχνει να χαμογελάει και να καταλαβαίνει.
Ήταν πρόσχαρη,
πάντα μου έδινε φιλιά και με αγκάλιαζε και έλεγε "Είσαι πολύ όμορφη".
Τέτοιο παιδί ήταν.
Και τώρα, είμαι μόνη, χωρίς το κοριτσάκι μου.
Μου λέει ο κόσμος "Είσαι δυνατή. Το ίδιο και ο άντρας σου".
Δεν είμαι δυνατή. Απλώς δεν έχω άλλη επιλογή παρά να συνεχίσω.
Ήταν σοκαριστικό.
Δεν μπορώ να εξηγήσω πόσο σοκαριστικό είναι και πόσο πολύ νερό έχω ξοδέψει
για να ξεφορτωθώ τον Τόνι, την αίσθηση του από πάνω μου.
Ναι. Φοβάμαι τους άντρες. Σίγουρα.
Αλλά αυτό που μου έδωσε δύναμη ήταν η κόρη μου και ο γιος μου.
Έπρεπε να τους προσέχω, οπότε πρέπει απλώς να είμαι μια μαμά.
Μου δόθηκε η ευκαιρία να μιλήσω.
Νομίζω ότι μπορεί να με βοηθήσει να βάλω ένα τέλος.
Αυτό που μου συνέβη το θεωρήσατε αρκετά σημαντικό για να έρθετε ως εδώ.
ΜΑΔΡΙΤΗ 2013
Ο αγώνας μου δεν τελείωσε.
Δεν είναι η οικονομική αποζημίωση.
Θέλω να δείξω στην ισπανική κοινωνία
ότι είμαι απολύτως αθώα και πάντα ήμουν.
Ώστε όταν περπατάω στον δρόμο, να μη σκουντά ο ένας τον άλλο.
Ή αν πάω να δοκιμάσω παπούτσια στο El Corte Inglés,
αναφέρω ένα τυχαίο μαγαζί,
και μέσα σε 20 λεπτά είμαι περικυκλωμένη από γυναίκες.
"Κοίτα ποια είναι".
Ακόμα περιμένω κάποιος να μου ζητήσει μια συγγνώμη.
Ο ΤΟΝΙ ΚΙΝΓΚ ΚΑΤΑΔΙΚΑΣΤΗΚΕ
ΓΙΑ ΤΟΥΣ ΦΟΝΟΥΣ ΤΩΝ ΡΟΘΙΟ ΒΑΝΙΝΚΟΦ ΚΑΙ ΣΟΝΙΑ ΚΑΡΑΒΑΝΤΕΣ
ΣΕ 53ΕΤΗ ΚΑΘΕΙΡΞΗ.
Η ΝΤΟΛΟΡΕΣ ΒΑΘΚΕΘ ΔΕΝ ΕΧΕΙ ΑΠΟΖΗΜΙΩΘΕΙ.
ΚΑΝΕΙΣ ΔΕΝ ΑΝΕΛΑΒΕ ΤΗΝ ΕΥΘΥΝΗ.
ΚΑΝΕΙΣ ΔΕΝ ΤΗΣ ΖΗΤΗΣΕ ΣΥΓΓΝΩΜΗ.
ΑΝ ΕΣΕΙΣ Ή ΚΑΠΟΙΟ ΓΝΩΣΤΟ ΣΑΣ ΑΤΟΜΟ ΕΧΕΤΕ ΒΙΩΣΕΙ ΣΕΞΟΥΑΛΙΚΗ ΒΙΑ,
ΕΠΙΣΚΕΦΤΕΙΤΕ ΤΟ WWW.WANNATALKABOUTIT.COM
ΓΙΑ ΠΛΗΡΟΦΟΡΙΕΣ ΚΑΙ ΒΟΗΘΕΙΑ.
Υποτιτλισμός: Δήμητρα Θεοφάνη